Kynsligar atgerðir á arbeiðsplássinum eru eitt serligt slag av happing, har ið ágangandi atgerðirnar eru av kynsligum slag. Hetta slag av happing umfatar allar óynsktar atgerðir av kynsligum slag ella aðrari kynsbundnari atferð, sum særir og ger seg inn á virðingina av konu-ella mannfólki á arbeiðsplássinum. Tað kann vera torført at seta eitt mark fyri, hvørjar atgerðir kunnu verða góðtiknar, og hvørjar ikki eru í lagi. Óynskt munnlig eggjan til kynsligt samband Fúlar skemtisøgur Kynsliga merktur telefonágangur Óviðkomandi fyrispurningar um kynslig evnir o. l. Aðrar atgerðir, sum t. d. at vísa pornografiskar myndir ella filmar. Hvat kann eg gera, um eg havi verið úti fyri kynsligum ágangi á arbeiðsplássinum? Skriva niður um tað, ið er farið fram. Royn at skilja sundur tað, ið fór fram og hvussu tú sjálv/ur upplivdi støðuna. Hvat kanst tú gera, um tú upplivir at onkur annar er úti fyri kynsligum ágangi á arbeiðsplássinum? Vís týðiliga, at tú tekur frástøðu frá atgerðunum. Boða frá til leiðslu ella annað trygdarumboð. Ansa eftir, at tú sjálv/ur ikki gert partur av atgerðunum. Tak tær tíð til at tosa við og lurta eftir tí, ið hevur verið úti fyri kynsligum ónáðum. Boða frá Viðmælt verður, at arbeiðspláss hava eina fasta mannagongd fyri, hvussu starvsfólk fráboða kynsligum ágangi á arbeiðsplássinum. Ávís fólk kunnu verða tilnevnd sum kontaktpersónar t. d. trygdarumboð/álitisfólk í sambandi við happing ella kynsligar ónáðir. Øllum starvsfólki skal gerast greitt, við jøvnum millumbili, hvørji hesi fólk eru. Fráboðanir um kynsligan ágang skulu takast í álvara. Tá ið kynsligu atgerðirnar umfata ein leiðara, kann verða neyðugt at fáa fólk útifrá at hjálpa at loysa trupulleikan.